साल 2009 में पहली बार खेला गया; अब तक कुल 14 बार हुआ, 2020 में सबसे ज्यादा
IPL 2023; Interesting Facts And Records About IPL Super Over Matches! From The Best Players To The Most Memorable Moments इंडियन प्रीमियर लीग (IPL) में 142 मैचों से सुपर ओवर नहीं खेला गया है। आखिरी सुपर ओवर साल 2021 सीजन के 20वें मैच में देखने को मिला था।
सुपर ओवर...क्रिकेट मैच के रोमांच की चरम सीमा। इसका उपयोग तब होता है जब टी-20 मैच बराबरी पर समाप्त हुआ हो। इंडियन प्रीमियर लीग (IPL) में पिछले 143 मैचों से सुपर ओवर नहीं खेला गया। आखिरी सुपर ओवर 25 अप्रैल 2021 को 14वें सीजन के 20वें मैच में देखने को मिला था। तब सनराइजर्स हैदराबाद (SRH) के खिलाफ दिल्ली कैपिटल्स (DC) ने यह मैच जीता था।
उस सीजन में सुपर ओवर के बाद 40 मुकाबले खेले गए थे, 2022 में 74 और इस सीजन में 29 मैच खेले जा चुके हैं, लेकिन कोई मैच सुपर ओवर में नहीं गया। कुल मिलकर IPL में 143 ऐसे मैच खेले जा चुके हैं, जिनमें सुपर ओवर नहीं हुआ है। इस सीजन में कई ऐसे मुकाबले खेले गए जिनका रिजल्ट आखिरी बॉल पर निकला। कई बार ऐसा लगा कि मुकाबला सुपर ओवर में जाएगा, लेकिन ऐसा नहीं हुआ। IPL में सुपर ओवर का इंतजार बढ़ता ही जा रहा है।
IPL में पहली बार साल 2009 में सुपर ओवर का प्रयोग हुआ था। IPL इतिहास में अब तक कुल 14 सुपर ओवर मुकाबले खेले गए हैं।
इस स्टोरी में हम आपको बताने जा रहे हैं सुपर ओवर से जुड़े रोचक फैक्ट...
राजस्थान रॉयल्स ने जीता था पहला सुपर ओवर 
पहली बार साल 2009 में IPL में सुपर ओवर देखने को मिला था। इस मैच में कोलकाता नाइट राइडर्स (KKR) और राजस्थान रॉयल्स (RR) आमने-सामने थे। स्कोर बना था 150 रन का और सुपर ओवर में राजस्थान रॉयल्स ने युसूफ पठान की मदद से मुकाबला जीता था। इस मैच में कोलकाता ने सुपर ओवर में पहले बल्लेबाजी करते हुए 15 रन बनाए थे और राजस्थान को 16 रन का टारगेट दिया था, जिसे राजस्थान ने युसूफ पठान की शानदार बल्लेबाजी के दम पर चार गेंदों में हासिल कर लिया था।
ग्राफिक में देखिए IPL मैच सुपर ओवर तक कब-कब गए और इन्हें किसने जीता...
2020 में सबसे ज्यादा 4 सुपर ओवर खेले गए
2020 में खेले गए IPL में सबसे ज्यादा सुपर ओवर खेले गए थे। उस सीजन में चार सुपर ओवर खेले गए थे। वहीं 2013 और 2019 में दो-दो सुपर ओवर खेले गए थे। बाकी जितने भी सीजन में खेले गए, सभी में एक-एक सुपर ओवर हुए।
अगले ग्राफिक में देखिए किस सीजन में कितने सुपर ओवर...
ग्राफिक में देखिए किस टीम ने कितने सुपर ओवर खेले...
IPL के छह सीजन में नहीं खेला गया सुपर ओवर
अब तक खेले गए 15 सीजन में कुल 14 बार सुपर ओवर वाले मैच हुए हैं। वहीं 6 सीजन ऐसे रहे हैं, जिसमें एक भी सुपर ओवर नहीं खेला गया है। इनमें 2008, 2011, 2012, 2016, 2018, और 2022 सीजन शामिल हैं।
IPL में दो बार सुपर ओवर भी टाई रहे
IPL के इतिहास में दो बार ऐसा हुआ है, जब सुपर ओवर भी टाई रहा। 2020 सीजन में पंजाब किंग्स (PBKS) और मुंबई इंडियंस (MI) के बीच मुकाबला खेला गया था। इस मैच में दोनों टीमों ने बराबर 176 रन बनाए थे। इसके बाद पहला सुपर ओवर हुआ। वह भी टाई हो गया। इसके बाद दूसरे सुपर ओवर में पंजाब टीम ने बाजी मारी थी। इससे पहले 2014 में कोलकाता नाइट राइडर्स और राजस्थान रॉयल्स के बीच खेला गया मैच और सुपर ओवर दोनों टाई रहे थे। हालांकि, इस मैच का रिजल्ट दोनों टीमों के बाउंड्री काउंट के जरिए आया था। राजस्थान रॉयल्स ने बाउंड्री काउंट में कोलकाता को हरा दिया था।
IPL में सुपर ओवर के नियम 
स्पोर्ट्स की अन्य खबरें भी पढ़ें। 
इंडियन प्रीमियर लीग (IPL) में शुक्रवार को चेन्नई सुपर किंग्स ने सनराइजर्स हैदराबाद को 7 विकेट से हरा दिया। चेपॉक स्टेडियम में हैदराबाद ने टॉस हारकर पहले बैटिंग करते हुए 20 ओवर में 134 रन बनाए। जवाब में चेन्नई ने 19वें ओवर में टारगेट हासिल कर लिया। पूरी खबर पढ़ने के लिए यहां क्लिक करें।
चेन्नई की हैदराबाद पर 15वीं जीत:7 विकेट से जीता मुकाबला; कॉन्वे ने जमाई फिफ्टी की हैट्रिक, जडेजा ने लिए 3 विकेट
महेंद्र सिंह धोनी की कप्तानी वाली चेन्नई सुपरकिंग्स ने इ़ंडियन प्रीमियर लीग-2023 के 29वें मुकाबले में सनराइजर्स हैदराबाद को हरा दिया है। यह IPL इतिहास में चेन्नई की हैदराबाद पर 15वीं जीत है। टीम ने शुक्रवार को अपने होम ग्राउंड पर सनराइजर्स को 7 विकेट से मात दी। पूरी खबर पढ़ने के लिए यहां क्लिक करें। 
चेन्नई-अहमदाबाद में होंगे IPL-16 के प्लेऑफ मुकाबले:23 मई को पहला, 26 को दूसरा क्वालिफायर; नरेंद्र मोदी स्टेडियम में ही होगा फाइनल
इंडियन प्रीमियर लीग (IPL) के 16वें सीजन के प्लेऑफ मुकाबलों की तारीख और वेन्यू तय हो गए हैं। IPL ने अपनी ऑफिशियल वेबसाइट पर इस बात की जानकारी दी। चेन्नई और अहमदाबाद में क्वालिफायर, एलिमिनेटर और फाइनल मिलाकर कुल 4 मैच होंगे। दोनों शहरों को 2-2 मैच दिए गए हैं। पूरी खबर पढ़ने के लिए यहां क्लिक करें। 